קווה קווה דה לה אומה

קְוַוה קְוַוה דֶה לַה אוֹמַה (או אוֹמַר) הוא משחק ידיים.

 מהלך המשחק 
במשחק מסתדרים השחקנים במעגל, ומחזיקים את כף יד ימינם מעל כף יד שמאלו של השחקן אשר לימינם. בכל פעמה של שיר המשחק חובט משתתף אחד על כף ידו של המשתתף שלשמאלו. בפעמה הבאה, מגיע תורו של המשתתף שכף ידו נחבטה לחבוט הלאה.

הסיבוב מסתיים בזוג שחקנים שמבצע את החבטה האחרונה בשיר. מטרתו של הימני מביניהם להכות על כף ידו של השמאלי. מטרת השמאלי היא למשוך את כף ידו מתוך ידו של הימני כך שהימני יכה על כף ידו שלו, אך אסור לו לעשות זאת בטרם החל הימני בתנועתו (בדומה למשחק ידיים אדומות). המפסיד יוצא מן המעגל והמשחק נמשך לסיבוב נוסף.

מכיוון שרוב הילדים אינם סופרים את מספר הפעמות בשיר, או מפני שאינם יודעים למצוא שארית, ומכיוון שהמשחק מתבצע בקבוצות גדולות שגודלן משתנה מתור לתור, קשה לנחש תוך כדי משחק מי יהיה הצמד המתחרה בסיום השיר. הילדים מתייחסים אל זהות הצמד המסיים את הסיבוב כאל מעין הגרלה אקראית, כמו באן דן דינו.

פעולת החבטה, בייחוד האחרונה בסיבוב, עשויה להפוך אלימה בחוגים מסוימים, כאשר האתגר הוא לא להראות כי המכה כאבה. רמת האלימות ומהירות המשחק גוברות גם עם הצטמצמות המעגל.

שחקנים שיצאו מן המשחק יוצאים מתוך המעגל וממתינים שם עד אשר יש מספיק שחקנים שייצאו מן המשחק כדי להתחיל במשחק חדש. הם ממשיכים שם במשחק חדש, במקביל למשחק המתנהל בפנים. כדי להכריע את המשחק סופית, יש המשתמשים במלחמת אגודלים בשלב האחרון. ויש שמשחקים בגרסת קווה קווה לשני משתתפים.

המשחק מתבצע לצלילי שיר משחק, כאשר בכל הברה מוטעמת מתבצע מהלך.

גרסאות נפוצות
 שנות השמונים 
גרסה אחת למילות שיר המשחק, אשר הייתה נפוצה בישראל בשנות השמונים בקריות, היא:

קווה קווה דה לה אומה
קווה קווה קווה
בסטי מטריקו
טריקו טריקו טראק
ולא, ולא, ולא ולא ולא, ולא
אחת שתיים שלוש ארבע חמש!

גרסה נוספת שהייתה קיימת בשנות השמונים:
קווה קווה דה לה אומה
קווה קווה קווה
בשמלת טריקו
טריקו טריקו טרק
ולא, ולא, ולא ולא ולא, ולא
אחת שתיים שלוש ארבע חמש!

בשנות התשעים והאלפיים 
הגרסה הנפוצה בישראל בשנות התשעים ובשנות האלפיים:
הקווה קווה דה לה אומה
קווה קווה קווה קווה קווה קווה
בשמלת טריקו/דסי מטריקו
אבא ש'ך קופיקו
אמא ש'ך היפופוטם
ואתה חמור קטן
ולא, וכן, צולע ומסכן – זקן!

(סופרים עד 10 כמו ב"אן דן דינו").

גרסה זו מהווה התפתחות של הגרסה הוותיקה ממנה בכארבעים שנה, על ידי הלחם של הגרסה הישנה עם סירוס של פזמון השיר משנות השבעים "היפו היפי" ששר מייק בורשטיין למילותיה של לאה לופנפלד. לפי הגרסה המסורסת "היפו היפו, אבש'ך קופיקו, אמאש'ך היפופוטם ואתה חמור קטן".

 הדתיים 
הגרסה הדתית ממשיכה לפתח את גרסת שנות התשעים:

הקווה קווה של הדוסים
קווה קווה קווה
דסי מטריקו
אבא ש'ך צדיקו
אמא ש'ך היא רבנית
ואתה לובש ציצית
 (או: אמא ש'ך יסוד עולם
 ואתה תלמיד חכם)
ולא, וכן
והדרת פני זקן (או: הרבי מתחתן)
א-מן!
הושיעה את עמך וברך את נחלתך ורעם ונשאם עד העולם
הגרסה הזו נפוצה בחוגים דתיים כגרסה פרודית לשיר המקורי, ולא נחשבת לגרסה הרגילה. ספירה בגרסה המקורית מוחלפת בגרסה הדתית במילות הפסוק "הושיעה את עמך וברך את נחלתך ורעם ונשאם עד העולם" כיוון שבחוגים מסוימים בציבור האורתודוקסי לא מונים את עם ישראל במספרים מפני האיסור ההלכתי הכרוך בכך. בפסוק זה עשר מילים, כמספר גברים הדרושים לקיום תפילה במניין, וכך אפשר למנות את המגיעים להתפלל. השימוש בפסוק זה בסוף שירת ה"קווה קווה דה לה אומה", נובע מהסתכלות משועשעת על המנהג ולא ממחויבות דתית.

גרסה נוספת היא גרסת התבלבלות:
הרבה שחקנים מתבלבלים במילים "בשמלת טריקו" ואומרים במקומן "דסי מטריקו" או "אסתי מדריגו".
עוד גרסה מגויירת
הקווה קווה של הדוסים קווה קווה קווה
אסתי מטריקו
אבשך צדיקו
אמשך צנועת העם
ואתה תלמיד חכם. וגו'

גרסת הבל"חים

התפתחה בתחילת המאה ה-21.

הקווה של בל"חים בל"חים בל"חים
בנים ובנות פנויים ופנויות
חינה ואירוסין יאללה חברה מתחתנים
ולא זקן הרבי מתחתן אמן!
אחת, שתיים, שלוש, ארבע, חמש, שש, שבע, שמונה, תשע, עשר, אחת עשרה, שתים עשרה, שלוש עשרה, ארבע עשרה, חמש עשרה, שש עשרה, שבע עשרה, שמונה עשרה לחופה!

בל"ח פירושו בחור לחוץ חתונה (בנקבה בל"חית).

גרסאות בארצות שונות
 גרסה קרובה לעברית 
הגרסה הקרובה ביותר לעברית היא:
Quack Dalai oh my quack, quack, quack
Says cinco cinco, cinco cinco seis
Follow follow, follow follow follow
One, two, three, four, fiveובתרגום חופשי: הרופא האליל ששמו Dalai הוי הרופא הרופא הרופא (באנגלית) אמר חמש פעמים (חמש חמש חמש חמש) שש (בספרדית) תעקבו תעקבו תעקבו תעקבו תעקבו אחת שתיים שלוש ארבע חמש (באנגלית)

גרסה יחסית דומה גם היא, מאזור קונטיקט בארצות הברית, הולכת כך:

Quack didly omar

Quack Quack Quack

Dance to the Chico / Señor Rico

chico chico chack

Vello vello vello vello

1, 2, 3, 4, 5

Stella Ella Ola

יש כמה גרסאות למשחק באנגלית, המכונות סטלה אלה אולה, הן:
Stella ella ola, clap clap clap
Say yes, chicko chicko, chicko chicko chak!
Say yes, chicko, chicko, allo, allo
Allo allo allo!
Say one, two three four, FIVE!

Stella ella ola. quack quack quack
say yes chicko chicko, chicko chicko, chak chak!
Yes, chicko chicko, allo allo,
THE TOILET OVERFLOW.
Say one, two three four, five six, seven eight nine ten!

Stella ella ola, clap clap clap,
singing es chigga chigga, chigga chigga chat chat,
 es chigga chigga, love love love love love love,
FIVE, FOUR, THREE, TWO, ONE!

 צ'ילה 
בצ'ילה כנראה קיים שיר משחק דומה:

El juego de la horca
va a empezar
es divertido
trico-trico-tra
es divertido
bailó, bailó, bailó,
1, 2, 3, 4

 ארגנטינה 
בארגנטינה היה משחק לוח פופולרי שנקרא משחק האווז, El Juego de la Oca, ששימש השראה לשיר ילדים אותו היו שרים תוך כדי משחק ידיים.

El juego de la oca
Ya empezó
Ia ia oh
Es muy divertido
Si, si si
Es muy aburrido
No no no
Uno dos tres..

 ראו גם 
אן דן דינו
שיר משחק
משחק ידיים

 קישורים חיצוניים 
אקווהקווה דלה אומה, אתר של שירי משחק בגרמנית
א-קווקה דה לה אומה, גרסאות שונות וניסיון התחקות באתר האייל הקורא (2004)
אה קווא קווא דה לה אומה, כנ"ל, הבלוג של גילי בר-הלל (2009)
  דורון פישלר, מאיפה הגיעה קווה קווה דה לה אומה? פרק בפודקאסט "התשובה", 18 בנובמבר 2019
  דורון פישלר, השלמות, תיקונים ודסי מטריקו פרק בפודקאסט "התשובה", 16 בדצמבר 2019, החל מדקה 14.
  CantaJuego - La Chata Merengüela, באתר יוטיוב
 פורום בו פורסמו מספר גרסאות דומות מאמריקה, בתגובות השונות ניכר דמיון בין מספר גרסאות אמריקאיות לגרסה העברית מהקריות (2016)

הערות שוליים

קטגוריה:משחקי ילדים
קטגוריה:שירי ילדים
קטגוריה:משחקים שיתופיים
קטגוריה:שירי משחק
קטגוריה:שירים עם מילים בג'יבריש